Ваду жыхары бралі з сажалкі, бо выкапаць калодзеж на ўзгорку было вельмі цяжка. Гэта зрабілі салдаты Расійскай арміі ў час Першай сусветнай вайны. Тады недалёка ад Васюкоўшчыны ішла лінія фронту, а ў вёсцы быў размешчаны камандны пункт. Шмат вады патрабавалася кавалерыйскаму падраздзяленню, якое яго абслугоўвала. Дарэчы, рэшткі акопаў і цяпер можна ўбачыць у навакольных лясах. А дзверы ад бліндажоў мясцовыя жыхары пасля вайны паставілі ў свае дамы.